Ida Stuberg

Ida Stuberg (født 1981) er en norsk politiker for Senterpartiet.

Hun ble varaordfører i Inderøy i 2007. Det var også hennes første periode i kommunestyret. Etter sammenslåingen med Mosvik kommune 1. januar 2012 ble hun ordfører i den nye Inderøy kommune. Hun stilte ikke til gjenvalg i 2023.

Stuberg var fast medlem av Nord-Trøndelag og senere Trøndelag fylkesting fra 2015 til 2023.

Stuberg var oppnevnt av Støre-regjeringen som medlem av Totalberedskapskommisjonen (2022–2023).

Hun er utdannet jurist og sykepleier og arbeidet som rådgiver hos Fylkesmannen i Nord-Trøndelag før hun ble ordfører. Hun ble i 2023 ansatt som advokatfullmektig i Bjerkan Stav Advokatfirma i Trondheim.

Referanser

Eksterne lenker 
 

Ordførere i Inderøy
Sp-ordførere i Trøndelag
Sp-ordførere i Nord-Trøndelag
Norske jurister